b"\n_START_ARTICLE_\nAdam's Bridge\n_START_PARAGRAPH_\nAdam's Bridge (Tamil: \xc4\x81t\xc4\x81m p\xc4\x81lam), ogs\xc3\xa5 kjent som Rama's Bridge eller Rama Setoer (Tamil: Ir\xc4\x81mar p\xc4\x81lam, Sanskrit: r\xc4\x81masetu), er en kjede med kalksteinssandbanker mellom Pamban-\xc3\xb8ya, ogs\xc3\xa5 kjent som Rameshwaram-\xc3\xb8ya p\xc3\xa5 den s\xc3\xb8r\xc3\xb8stlige kysten av Tamil Nadu i India, og Mannar-\xc3\xb8ya utenfor nordvestkysten av Sri Lanka. Geologiske bevis tyder p\xc3\xa5 at denne broen var en tidligere landfast forbindelse mellom India og Sri Lanka._NEWLINE_Broen er 50 km lang og danner skille mellom Gulf of Mannar (i s\xc3\xb8rvest) og Palk Strait (i nord\xc3\xb8st). Noen av sandbankene er t\xc3\xb8rre og havet i omr\xc3\xa5det er sv\xc3\xa6rt grunt, bare 1 til 10 meter dypt p\xc3\xa5 enkelte steder. Dette er til hindrer sj\xc3\xb8farten. Den var angivelig farbar til fots opp til det 15. \xc3\xa5rhundre f\xc3\xb8r stormer skapte kanalen: - beskrivelser av templene tyder p\xc3\xa5 at Adam's Bridge l\xc3\xa5 helt over havet f\xc3\xb8r en syklon i 1480 raserte omr\xc3\xa5det.\n_START_SECTION_\nNavnet\n_START_PARAGRAPH_\nBroen ble f\xc3\xb8rst nevnt i det gamle indiske sanskrit eposet Ramayana av Valmiki. navnet Rama's Bridge eller Rama Setoer (Sanskrit; setoer: bridge)._NEWLINE_If\xc3\xb8lge hinduistisk teologi var broen bygget av noen (\xc2\xabVansara\xc2\xbb) apemenn i Ramas h\xc3\xa6r med hjelp fra Nala,. Han brukte den for \xc3\xa5 n\xc3\xa5 Lanka og redde sin kone Sita fra Rakshasa-kongen, Ravana.\n_START_SECTION_\nBeliggenhet\n_START_PARAGRAPH_\nAdam's Bridge starter som en kjede av \xc3\xb8yer fra Dhanushkodi-spissen p\xc3\xa5 Indias Pamban-\xc3\xb8ya og ender p\xc3\xa5 Sri Lanka ved Mannar-\xc3\xb8ya. Pamban-\xc3\xb8ya er delvis forbundet med det Indiske fastlandet ved en 20 km lang bro, Pamban Bridge. Mannar-\xc3\xb8ya er forbundet til fastlandet Sri Lanka med en lang sandbanke.\n_START_SECTION_\nTransport og navigasjon\n_START_PARAGRAPH_\nPamban-\xc3\xb8ya (Tamil Nadu, India) med den lille havnebyen Rameshwaram ligger ca. 20 km fra det indiske fastlandet. Pamban-broen som krysser Pamban-kanalen forbinder Pamban-\xc3\xb8ya med India. Den viser til b\xc3\xa5de til veibroen og en cantilever-jernbanebro. Sm\xc3\xa5 b\xc3\xa5ter traffikerer den 2\xc2\xa0065 meter lange kanalen mellom veibronen og jernbanebroen._NEWLINE_Seiling med st\xc3\xb8rre fart\xc3\xb8yer er ikke mulig fordi store skip kan ikke ferdes i det grunne farvannet i Pamban-kanalen. Mudring i denne kanalen ville koste mer enn mudring av en kanal i Rama Setoer-omr\xc3\xa5det, der vannet er relativt dyp og mindre mudring m\xc3\xa5tte til. Derfor godkjente den indiske regjering i 2005 et multi-million dollar-prosjekt i Sethusamudram som har som m\xc3\xa5l \xc3\xa5 skape et skipskanal. Ulike organisasjoner har innvendinger til prosjektet basert p\xc3\xa5 religi\xc3\xb8se, \xc3\xb8konomiske og milj\xc3\xb8messige \xc3\xa5rsaker, og har bedt om at alternative l\xc3\xb8sninger blir vurdert._NEWLINE_En fergeforbindelse knytter Dhanushkodi i India med Talaimannar i Sri Lanka."